15. NŪDARBEIBA
Deļkuo ir juoturpynoj vuiceitīs par Dīvu?
1. Deļkuo ir svareigi turpynuot Bībelis apvuiceibu?
Itamā brošurā apsavārtuos Bībelis pamatmuoceibys drūši viņ tev ir paleidziejušys īmīļuot Jehovu. Mīlesteiba pret Dīvu ir vysu laiku juostyprynoj. (1. Pītera 2:2.) Tovys izredzis sajimt myužeigu dzeivi ir atkareigys nu tuo, voi tu turpynuosi vuiceitīs Bībeli i tai vys vēļ vairuok tyvuosīs Dīvam. Izlosi Jōņa 17:3; Judas 21.
Augūt zynuošonom par Dīvu, i tova ticeiba augs i paliks vēļ stypruoka. Ticeiba tev paleidzēs dareit tū, kas ir pateikams Dīvam. (Ebrejim 11:1, 6.) Tei pamudynuos nūžāluot grākus i paleidzēs izmaineit dzeivi iz lobū pusi. Izlosi Apostolu Dorbus 3:19.
2. Kai tu vari izmontuot sovys zynuošonys par Dīvu, lai paleidzātu cytim?
Ir gondarejums stuosteit cytim lobu viesti, deļtuo tu nūteikti gribiesi daleitīs ar sovom zynuošonom. Turpynojūt īpazeit Dīvu, tu īsavuiceisi ar Bībelis paleigu pastuosteit cytim par sovu ticeibu Jehovam i paskaidruot lobū viesti. Izlosi Romīšim 10:13–15.
Vairums cylvāku pyrma stuosta lobū viesti draugim i tyvynīkim. Tok tys juodora taktiski. Lobuok pastuosti jim par Dīva sūlejumim, a navys kritizej jūs religiskūs uzskotus. Taipat paturi pruotā, ka laipna izaturiešonuos cylvākus īspaidoj vairuok nakai vuordi. Izlosi 2. Timotejam 2:24, 25.
3. Kaidys attīceibys ar Dīvu tu vari izveiduot?
Dīva Rokstu pieteišona tev paleidzēs goreigi augt. Tu variesi izveiduot seviškys attīceibys ar Jehovu i pīsavīnuot juo giminei. Izlosi 2. Korintīšim 6:18.
4. Kai tu vari turpynuot goreigi augt?
Lai goreigi augtu ir juoturpynoj īsadzilinuot Dīva Rokstūs. (Ebrejim 5:13, 14.) Paprosi kaidam nu Jehovys līcinīkim, lai jis tev paleidz vuiceitīs Bībeli piec gruomotys Ko patiesībā māca Bībele? Jū vairuok tu īsavuiceisi nu Dīva Rokstim, jū sekmeiguoka byus tova dzeive. Izlosi Psalmu 1:1–3; 73:27, 28.
Lobuos viests autors, Dīvs Jehova, ir laimeigs Dīvs. Tu vari tyvuotīs jam, jo veidoj cīšys attīceibys ar tim, kas jam kolpoj. (Ebrejim 10:24, 25.) Jo vysod dareisi tū, kas ir pateikams Dīvam, tu variesi sajimt eistū dzeivi – myužeigu dzeivi. Tyvojīs Dīvam, partū ka tys ir pats lobuokais kū tu vari dareit. Izlosi 1. Timotejam 1:11; 6:19.
Uzzynuot vairuok
SAPUĻCIS
Kas nūteik vaļsteibys zālē?
Pasaver, kai nūteik myusu sapuļcis.
BĪBELIS APVUICEIBYS PROGRAMA
Del̗kuo ir vārts īpazeit Bībeli?
Mil̗jonim cylvāku vysā pasaulī ir atroduši atbil̗dis iz svareiguokajim jautuojumim dzeivē. Voi ari tu gribi uzzynuot, kaidys atbil̗dis dūd Bībele?
ltg_Latn ltg_Latn ltg_Latn ltg_Latn ltg_Latn ltg_Latn ltg_Latn ltg_Latn ltg_Latn ltg_Latn ltg_Latn ltg_Latn ltg_Latn ltg_Latn umb_Latn ltg_Latn ltg_Latn ltg_Latn ltg_Latn ltg_Latn